CELEX: E2013P0009
Language: da
Date: 2013-06-28 00:00:00
Title: Sag anlagt den 28. juni 2013 af EFTA-Tilsynsmyndigheden mod Kongeriget Norge (Sag E-9/13)

3.10.2013   
            
            
               DA
            
            
               Den Europæiske Unions Tidende
            
            
               C 287/13
            
         Sag anlagt den 28. juni 2013 af EFTA-Tilsynsmyndigheden mod Kongeriget Norge
   (Sag E-9/13)
   2013/C 287/09
   EFTA-Tilsynsmyndigheden, rue Belliard 35, 1040 Bruxelles, Belgien, repræsenteret af Xavier Lewis og Markus Schneider som befuldmægtigede, har den 28. juni 2013 anlagt sag mod Kongeriget Norge ved EFTA-Domstolen.
   EFTA-Tilsynsmyndigheden har nedlagt følgende påstande:
   
               1)
            
            
               Det fastslås, at Kongeriget Norge har tilsidesat sine forpligtelser i henhold til den retsakt, der er omhandlet i punkt 16a i kapitel II i bilag XIII til aftalen om Det Europæiske Økonomiske Samarbejdsområde (Kommissionens direktiv 2010/48/EU af 5. juli 2010 om tilpasning til den tekniske udvikling af Europa-Parlamentets og Rådets direktiv 2009/40/EF om teknisk kontrol med motorkøretøjer og påhængskøretøjer dertil), som tilpasset til aftalen ved protokol nr. 1 hertil (begge med undtagelse af punkt 3 i bilag II til direktivet om synsrapporter, som gælder fra 31. december 2013), og artikel 7 i EØS-aftalen ved ikke at have i) vedtaget eller ii) underrettet Tilsynsmyndigheden om alle de foranstaltninger, der er nødvendige for at gennemføre retsakten inden for den fastsatte frist.
            
         
               2)
            
            
               Kongeriget Norge tilpligtes at betale sagens omkostninger.
            
         
      Retlige og faktiske omstændigheder samt anbringender:
   
   
               —
            
            
               EFTA-Tilsynsmyndigheden har gjort gældende, at Kongeriget Norge har tilsidesat sine forpligtlser i henhold til artikel 2 i direktiv 2010/48/EU og artikel 7 i EØS-aftalen ved ikke at have vedtaget eller underrettet Tilsynsmyndigheden om alle de foranstaltninger, der er nødvendige for at gennemføre retsakten inden for den fastsatte frist (begge med undtagelse af punkt 3 i bilag II til direktivet om synsrapporter, som gælder fra 31. december 2013)